# Γουίλιαμ Πάτρικ Χίτλερ

### Από τη Βικιπαίδεια, την ελεύθερη εγκυκλοπαίδεια

Γουίλιαμ Πάτρικ Χίτλερ

Ο Γουίλιαμ Πάτρικ Χίτλερ (* 12 Μαρτίου 1911 στο Λίβερπουλ; † Νοέμβριος 1987) ήταν ανιψιός του Αδόλφου Χίτλερ. Ο γιος του Αλοϊσίου Χίτλερ και της Ιρλανδής Μπρίτζετ Ντάουλιγκ (Bridget Dowling) γεννήθηκε στο Λίβερπουλ του Ηνωμένου Βασιλείου. Ο πατέρας του εγκατέλειψε σύντομα την οικογένεια και επέστρεψε στην Γερμανία.

Ο Αλόισιος ξαναπαντρεύτηκε, προσπάθησε όμως γύρω στο 1925 να αναπτύξει γραπτώς ξανά σχέση με την Μπρίτζετ και τον γιο του. Την παρακάλεσε να στείλει τον Γουίλιαμ στην Γερμανία και η Μπρίτζετ τελικά συμφώνησε. Στην ηλικία των 18, ο Γουίλιαμ Πάτρικ Χίτλερ πήγε για πρώτη στην Γερμανία για να επισκεφτεί τον πατέρα του.

Αφού το 1933 ο θείος του Αδόλφος Χίτλερ έγινε καγκελάριος της Γερμανικής Δημοκρατίας, ο Γουίλιαμ επέστρεψε στην Γερμανία, ελπίζοντας να τον βοηθήσει ο θείος του. Αυτός όμως δεν ήταν καθόλου ευχαριστημένος με τον ερχομό του ανιψιού, αφού προσπαθούσε με κάθε τρόπο εδώ και χρόνια να εξαφανίσει κάθε ίχνος της καταγωγής του (αργότερα κατέστρεψε το χωριό των γονέων του για αυτόν τον λόγο).
Παρόλα αυτά φρόντισε και βρήκε θέση εργασίας για τον ανιψιό του. Στην αρχή ο Γουίλιαμ δούλευε σε τράπεζα, αργότερα στην Opel. Δεν ήταν όμως ευτυχισμένος με την ζωή του στην Γερμανία.

Όταν ο θείος του το 1938 του πρότεινε για καλύτερη θέση εργασίας να πάρει την γερμανική υπηκοότητα, ο Γουίλιαμ υποψιάστηκε παγίδα. Πανικοβλημένος εγκατέλειψε την Γερμανία και επέστρεψε στο Λονδίνο, όπου έγραψε άρθρο για το Look magazine με τίτλο "Why I hate my uncle".

Όταν 1939 ξέσπασε ο Β' Παγκόσμιος Πόλεμος, ο Γουίλιαμ βρίσκονταν με την μητέρα του στις ΗΠΑ, όπου έμεινε οριστικά. Από το 1944 μέχρι το 1947 υπηρέτησε στο πολεμικό ναυτικό των Ηνωμένων Πολιτειών.

Το 1947 παντρεύτηκε την Φύλις (* 1925), με την οποία είχε τέσσερα παιδιά: τον Αλεξάντερ Άντολφ (* 1949), τον Λούις (* 1951), τον Χάουαρντ (* 1957, † 1989 σε τροχαίο) και τον Μπράιαν (* 1965). Οι γιοι του Γουίλιαμ Πάτρικ Χίτλερ είναι ανύπαντροι και δεν έχουν παιδιά.

## [Επεξεργασία] Βιβλιογραφία

- Gardner, David: The last of the Hitlers, Worcester, BMM, 2001. - VIII, 197 S. : Ill. ISBN 0-9541544-0-1

## [Επεξεργασία] Εξωτερικές συνδέσεις

- Getting to know the Hitlers from the Daily Telegraph.
- Author talks about 'the Last of the Hitlers' CNN interview.
- The Last of the Hitlers by David Gardiner.

## [Επεξεργασία] Βλέπε και

- Αδόλφος Χίτλερ

Ανακτήθηκε από "http://el.wikipedia.org../../../%CE%B3/%CE%BF/%CF%85/%CE%93%CE%BF%CF%85%CE%AF%CE%BB%CE%B9%CE%B1%CE%BC_%CE%A0%CE%AC%CF%84%CF%81%CE%B9%CE%BA_%CE%A7%CE%AF%CF%84%CE%BB%CE%B5%CF%81_62fc.html"

Κατηγορίες: Γερμανοί | Γεννήσεις το 1911 | Θάνατοι το 1987

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- فارسی
- Français
- Nederlands